ELŐZETES HATÁSVIZSGÁLAT
a gyermekek védelméről és a térítési díjakról szóló 5/2015. (II.27.) önkormányzati rendelet módosításáról szóló rendelet-tervezethez

A rendelet-tervezet előzetes hatásvizsgálatának megállapításai a következők:

Társadalmi, gazdasági, hatások
A rendelet-tervezet a szociális gondozás és étkeztetés térítési díjainak megállapítására irányul. A térítési díj megállapításának alapja a szolgáltatások önköltségének aktualizálása, az elmúlt év során bekövetkezett költségnövekedések és a 2021.évre tervezhető költségvetési támogatások ismeretében és ez alapján az intézményi térítési díj megállapítása. A szociális gondozásban 34, a szociális étkeztetésben 107 fős gondozási/étkezési napi átlag igénybevétellel terveztünk, a költségek és az intézményi térítési díj emelkedése ennyi igénybe vevőre van közvetlen gazdasági, társadalmi hatással. A fenntartó önkormányzati társulás tagönkormányzatai a személyi térítési díjakban adható kedvezményekkel tudják befolyásolni az áremelkedés igénybe vevőkre gyakorolt hatását. Társadalmi és gazdasági hatása a szociális intézményt fenntartó tagönkormányzatokra az intézményben a szociális gondozás és étkeztetés feladatait ellátók, valamint a vásárolt élelmezésre vonatkozóan a leeleki és a magyi konyhát működtető önkormányzati intézmények költségvetési gazdálkodásában van. 

Adminisztratív terheket befolyásoló hatások
A rendelet végrehajtása a szakmai, ügyintézési és adminisztratív feladatok végrehajtásában vállalható többlet terhet jelentenek, az fenntartó tagönkormányzat és intézményei jelenlegi szervezetével ellátható a feladat. 

A jogszabály megalkotásának szükségessége, a jogalkotás elmaradásának várható következményei
A rendelet megalkotását szükségessé teszik az Mötv. és az Szt., melynek elmaradása egyrészt törvényességi mulasztásnak számítana, másrészt a rendelet nélkül nem volna megalapozott az intézményi térítési díjak megállapítása, és a személyi térítési díjak beszedése.

A jogszabály alkalmazásához szükséges személyi, szervezeti, tárgyi és pénzügyi feltételek
A rendeletalkalmazásához szükséges személyi, tárgyi, szervezeti és pénzügyi feltételek a fenntartótagönkormányzatoknál rendelkezésre állnak. 

INDOKOLÁS

a gyermekek védelméről és a térítési díjakról szóló 5/2015. (II.27.) önkormányzati rendelet módosításáról szóló rendelet-tervezethez

ÁLTALÁNOS INDOKOLÁS

[bookmark: _Hlk64451195]A jogalkotásról szóló 2010. évi CXXX. törvény 18. §-ában foglaltak szerint eljárva a sportcélú létesítmények bérbe adásának helyi szabályairólszóló önkormányzati rendelet-tervezetet az alábbiak szerint indokoljuk:

A veszélyhelyzet kihirdetéséről szóló 27/2021. (I. 29.) Korm. rendelettel a Kormány az élet- és vagyonbiztonságot veszélyeztető tömeges megbetegedést okozó humánjárvány következményeinek elhárítása, a magyar állampolgárok egészségének és életének megóvása érdekében veszélyhelyzetet hirdetett ki.  A veszélyhelyzet fennállása alatt  a képviselő-testület 
nem ülésezhet, hatáskörét a polgármester gyakorolja.
A polgármester a rendelet tervezetét a képviselő-testület tagjaival véleményeztette, a véleményeket a rendelet megalkotása során figyelembe vette.  
A rendelet-tervezet elkészítésénél figyelembe vettük a jogszabályszerkesztésről szóló 61/2009. (XII.14.) IRM rendelet előírásait. 
RÉSZLETES INDOKOLÁS
A szociális igazgatásról és szociális ellátásokról szóló 1993. évi III. törvény:
„92. § (1)A személyes gondoskodást nyújtó ellátásokról, azok igénybevételéről, valamint a fizetendő térítési díjakról
…
b)ha a fenntartó önkormányzati társulás, akkor a társulási megállapodásban megjelölt székhely szerinti vagy az erre kijelölt települési önkormányzat a társulási megállapodásban meghatározottak szerintrendeletet alkot.”
„ (2)720 Ha törvény másként nem rendelkezik, a fenntartó önkormányzat az (1) bekezdés szerinti rendeletben szabályozza
…
f) a személyes gondoskodásért fizetendő térítési díjak mértékét, a fizetésre kötelezettek körét, a térítési díj csökkentésének, illetve elengedésének eseteit és módjait.”
„115. § (1) Az intézményi térítési díj a személyes gondoskodás körébe tartozó szociális ellátások ellenértékeként megállapított összeg (a továbbiakban: intézményi térítési díj). Az intézményi térítési díjat a fenntartó tárgyév április 1-jéig állapítja meg. Az intézményi térítési díj összege nem haladhatja meg a szolgáltatási önköltséget. Az intézményi térítési díj év közben egy alkalommal, támogatott lakhatás esetében két alkalommal korrigálható. „
„(2) A kötelezett által fizetendő térítési díj összegét (a továbbiakban: személyi térítési díj) az intézményvezető konkrét összegben állapítja meg, és arról az ellátást igénylőt a megállapodás megkötésekor írásban tájékoztatja. A személyi térítési díj nem haladhatja meg az intézményi térítési díj összegét.”
Az önkormányzat a társulás által fenntartott intézményre vonatkozóan ezzel a szabályozással eleget tesz a rendelet alkotási és az intézményi térítési díj felülvizsgálati kötelezettségének. 
Az indokolás közzétételének szabályai

A jogszabály tervezetéhez a jogszabály előkészítője indokolást csatol, amelyben bemutatja azokat a társadalmi, gazdasági, szakmai okokat és célokat, amelyek a javasolt szabályozást szükségessé teszik, továbbá ismerteti a jogi szabályozás várható hatásait, és az álláspontját az indokolás közzétételéről.
A jogszabály tervezetének indokolásában tájékoztatást kell adni a javasolt szabályozás és az európai uniós jogból eredő kötelezettségek összhangjáról, valamint a Jat. 20. § szerinti egyeztetési kötelezettségről.A jogszabály tervezetéhez tartozó indokolás nyilvánosságát jogszabályban meghatározottak szerint kell biztosítani.A jogszabály tervezetéhez tartozó indokolás kötelező erővel nem rendelkezik.A jogszabály értelmezésekor figyelmen kívül kell hagyni a jogszabály tervezetéhez tartozó indokolás jogszabályszöveggel ellentétes részét.
Az önkormányzati rendelet tervezetéhez tartozó, a megalkotását megelőzően rendelkezésre álló, végső előterjesztői indokolást a Nemzeti Jogszabálytárban kell közzétenni. A közzétételre a rendelet kihirdetését követően kerülhet sor. A közzétett indokolás a közzétételét követően nem módosítható.
Az önkormányzati rendelet tervezetéhez tartozó indokolást – a jogszabály előkészítőjének az indokolásban kifejtett, erre vonatkozó álláspontja alapján – nem kell közzétenni, ha a jogszabályjelentős társadalmi, gazdasági, költségvetési hatása, környezeti és egészségi következménye, adminisztratív terheket befolyásoló hatása nem kimutatható, illetvetechnikai vagy végrehajtási jellegű.A különleges jogrendben alkotható jogszabály tervezetéhez tartozó indokolást nem kell közzétenni.

Álláspont az indokolás közzétételéről

A rendelet előzetes hatásvizsgálatban bemutatott társadalmi, gazdasági, költségvetési hatása, környezeti és egészségi következménye, adminisztratív terheket befolyásoló hatása kimutatható. A javasolt szabályozás és az európai uniós jogból eredő kötelezettség összhangban vannak, a Jat. 20. § szerinti egyeztetési kötelezettség nem szükséges. A rendelet elfogadására általánosan irányadó elfogadási szabályok a veszélyhelyzet időtartama alatt nem alkalmazhatóak (társadalmi egyeztetés, képviselő-testületi tárgyalás és előterjesztés).
A veszélyhelyzetben mint különleges jogrendben alkotható jogszabály tervezetéhez tartozó indokolást nem kell közzétenni.

